text: শলোমন (; , Shlomoh;  Šlēmūn; ;  Solomōn; ), যাঁকে যিদীদীয় (, Yedidyah) নামেও ডাকা হয়, ছিলেন হিব্রু বাইবেল বা পুরাতন নিয়ম এবং কুরআন অনুসারে ইস্রায়েল ও যিহূদা যুক্তরাজ্যের একজন বিত্তবান ও প্রজ্ঞাবান রাজা যিনি তাঁর পিতা রাজা দায়ূদের উত্তরাধিকারী হয়েছিলেন। শলোমনের শাসনের প্রচলিত রাজত্বকাল হল ৯৭০ থেকে ৯৩১ খ্রীষ্টপূর্বাব্দ, সাধারণত দায়ূদের রাজত্বকালের সাথে শ্রেণিবদ্ধ। তাঁকে সংযুক্ত রাজতন্ত্রের রাজা হিসাবে বর্ণনা করা হয়, যেটি তাঁর মৃত্যুর পর অচিরেই উত্তরাঞ্চলীয় ইস্রায়েল রাজ্য এবং দক্ষিণাঞ্চলীয় যিহূদা রাজ্যে বিভক্ত হয়ে পড়েছিল। এই বিভাজনের পর তাঁর বংশধরগণ কেবল যিহূদা রাজ্যে রাজত্ব করেছিল।
  
  তালমুদ অনুসারে শলোমন ইহুদি ধর্মের ৪৮জন নবীর অন্যতম। কুরআন অনুসারে তিনি ইসলামের একজন গুরুত্বপূর্ণ নবী এবং মুসলমানেরা তাঁকে আরবিতে সুলায়মান ইবনে দাঊদ () আলাইহিস সালাম বলে সম্বোধন করে থাকে।
  
  তথ্যসূত্র 
  
  বিষয়শ্রেণী:হিব্রু বাইবেল ব্যক্তি
  বিষয়শ্রেণী:কুরআনে উল্লেখিত ব্যক্তি
  বিষয়শ্রেণী:শলোমন
  বিষয়শ্রেণী:প্রাচীন ইসরায়েলের রাজা
  বিষয়শ্রেণী:প্রাচীন যিহূদার রাজা
title: শলোমন